Ehdotus EUROOPAN PARLAMENTIN JA NEUVOSTON DIREKTIIVI neuvoston direktiivin 92/65/ETY muuttamisesta koirien, kissojen ja frettien kauppaan ja tuontiin unioniin sovellettavien eläinten terveyttä koskevien vaatimusten osalta /* COM/2012/090 final - 2012/0040 (COD) */





PERUSTELUT Tämän ehdotuksen tavoitteena on muuttaa eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annettua neuvoston direktiiviä 92/65/ETY[1]. Direktiivissä 92/65/ETY vahvistetaan muun muassa eläinten terveyttä koskevat vaatimukset koirien, kissojen ja frettien kaupassa ja tuonnissa unioniin. Kyseiset vaatimukset viittaavat asiaa koskeviin eläinten terveyttä koskeviin vaatimuksiin, jotka on vahvistettu lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetussa Euroopan parlamentin ja neuvoston asetuksessa (EY) N:o 998/2003[2]. Koska asetus (EY) N:o 998/2003 kumotaan lemmikkieläinten ei-kaupallisista kuljetuksista annetulla Euroopan parlamentin ja neuvoston asetuksella (EU) N:o xxx/2012[3], on tarpeen muuttaa direktiiviä 92/65/ETY, jotta siitä voidaan poistaa viittaukset asetukseen (EY) N:o 998/2003 ja korvata ne viittauksilla asetukseen (EU) N:o xxx/2012. Direktiiviä 92/65/ETY olisi muutettava myös, jotta voidaan ottaa huomioon eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta 22 päivänä joulukuuta 2004 annettu neuvoston asetus (EY) N:o 1/2005[4], jota sovelletaan koirien, kissojen ja frettien kuljettamiseen unionissa. Direktiivin 92/65/ETY soveltamisesta saatu kokemus on lisäksi osoittanut, että toimijoilla on vaikeuksia noudattaa kyseisessä direktiivissä säädettyä vaatimusta kliinisen tutkimuksen suoritettamisesta eläimille 24 tuntia ennen niiden lähettämistä. Koirien ja kissojen tuontia koskevissa Maailman eläintautijärjestön suosituksissa todetaan, että kliininen tutkimus on suoritettava 48 tuntia ennen eläinten lähettämistä. On siis aiheellista pidentää direktiivissä 92/65/ETY säädetty aikaraja 48 tuntiin ja muuttaa kyseistä direktiiviä vastaavasti. Ehdotuksella ei ole vaikutuksia unionin talousarvioon. Tämä ehdotus ja asetuksen (EY) N:o 998/2003 kumoamista ja korvaamista koskeva ehdotus esitetään yhdessä, jotta ne voidaan hyväksyä samanaikaisesti. 2012/0040 (COD) Ehdotus EUROOPAN PARLAMENTIN JA NEUVOSTON DIREKTIIVI neuvoston direktiivin 92/65/ETY muuttamisesta koirien, kissojen ja frettien kauppaan ja tuontiin unioniin sovellettavien eläinten terveyttä koskevien vaatimusten osalta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausunnon[5], noudattavat tavallista lainsäätämisjärjestystä, sekä katsovat seuraavaa: (1) Koirien, kissojen ja frettien kauppaan ja unioniin tuontiin sovellettavat eläinten terveyttä koskevat vaatimukset vahvistetaan eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetussa neuvoston direktiivissä 92/65/ETY[6]. (2) Kyseiset vaatimukset viittaavat asiaa koskeviin eläinten terveyttä koskeviin vaatimuksiin, joita sovelletaan koirien, kissojen ja frettien ei-kaupallisiin kuljetuksiin jäsenvaltiosta toiseen tai kolmansista maista tai kolmansilta alueilta jäsenvaltioihin ja jotka vahvistetaan lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetussa Euroopan parlamentin ja neuvoston asetuksessa (ETY) N:o 998/2003[7]. (3) Koska asetus (EY) N:o 998/2003 kumotaan lemmikkieläinten ei-kaupallisista kuljetuksista annetulla Euroopan parlamentin ja neuvoston asetuksella (EU) N:o xxx/2012[8], on tarpeen muuttaa direktiiviä 92/65/ETY, jotta siitä voidaan poistaa viittaukset asetukseen (EY) N:o 998/2003 ja korvata ne viittauksilla asetukseen (EU) N:o xxx/2012. (4) Eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta 22 päivänä joulukuuta 2004 annettua neuvoston asetusta (EY) N:o 1/2005[9] sovelletaan muun muassa koirien, kissojen ja frettien kuljettamiseen unionissa. Viittaus kyseiseen asetukseen olisi siksi lisättävä direktiivin 92/65/ETY 10 artiklaan, jossa vahvistetaan kyseisten eläinten kauppaan sovellettavat eläinten terveyttä koskevat vaatimukset. (5) Direktiivin 92/65/ETY soveltamisesta saatu kokemus on lisäksi osoittanut, että kliininen tutkimus enintään 24 tuntia ennen lähettämistä on useimmissa tapauksissa mahdotonta toteuttaa. Näin ollen on aiheellista pidentää direktiivissä 92/65/ETY säädetty aikaraja 48 tuntiin, kuten Maailman eläintautijärjestö suosittaa. (6) Komissio katsoo, että tässä nimenomaisessa tapauksessa ei ole perusteltua pyytää jäsenvaltioita toimittamaan komissiolle asiakirjoja, joissa selostetaan yhteys tämän direktiivin säännösten ja niiden säännösten, joilla direktiivin säännökset saatetaan osaksi kansallista lainsäädäntöä, vastaavien osien välillä. Tässä direktiivissä tehdään vain vähäinen määrä muutoksia direktiiviin 92/65/ETY. Siksi komission on mahdollista saada tiedot säännösten saattamisesta osaksi kansallista lainsäädäntöä ilman, että siihen käytetään huomattavia resursseja. Jäsenvaltiot toimittavat joka tapauksessa kansallisen lainsäädännön osaksi saatetut säännökset komissiolle. (7) Sen vuoksi direktiiviä 92/65/ETY olisi muutettava, OVAT HYVÄKSYNEET TÄMÄN DIREKTIIVIN: 1 artikla Muutokset Muutetaan direktiivi 92/65/ETY seuraavasti: (1) Muutetaan 10 artikla seuraavasti: a) Korvataan 2 kohta seuraavasti: ”2. Jotta koirilla, kissoilla ja freteillä voidaan käydä kauppaa, a) niiden on täytettävä asetuksen (EU) N:o xxx/2012* 5 artiklassa säädetyt edellytykset; b) toimivaltaisen viranomaisen hyväksymän eläinlääkärin on tehtävä niille kliininen tutkimus enintään 48 tuntia ennen eläinten lähettämistä; c) niiden mukana kuljetuksessa määräpaikkaan on oltava terveystodistus, i) joka on liitteessä E olevan 1 osan mallin mukainen; ii) jonka on allekirjoittanut virkaeläinlääkäri, joka todistaa, että toimivaltaisen viranomaisen hyväksymä eläinlääkäri on dokumentoinut asetuksen (EU) N:o xxx/2012 22 artiklan 1 kohdassa säädetyn muotoisen tunnistusasiakirjan asianomaiseen kohtaan b alakohdan mukaisesti suoritetun kliinisen tutkimuksen, joka osoittaa, että eläimet olivat kliinisen tutkimuksen hetkellä hyväkuntoisia, niin että niitä saattoi kuljettaa aiotun matkan asetuksen (EY) N:o 1/2005 mukaisesti**.” ___________________ * EUVL L […], […], s. […]. ** EUVL L 3, 5.1.2005, s. 1. b) Poistetaan 3 kohta. (2) Korvataan 16 artiklan toinen ja kolmas kohta seuraavasti: ”Koirien, kissojen ja frettien tuontiin sovellettavien edellytysten on vastattava vähintään asetuksen (EU) N:o xxx/2012 III luvussa vahvistettuja edellytyksiä. Edellä toisessa kohdassa tarkoitettujen edellytysten lisäksi koirien, kissojen ja frettien mukana kuljetuksessa määräpaikkaan on oltava terveystodistus, jonka on täyttänyt ja allekirjoittanut virkaeläinlääkäri, joka todistaa, että toimivaltaisen viranomaisen hyväksymä eläinlääkäri on tehnyt enintään 48 tuntia ennen eläinten lähettämistä kliinisen tutkimuksen ja varmistanut, että eläimet olivat kliinisen tutkimuksen hetkellä hyväkuntoisia, niin että niitä saattoi kuljettaa aiotun matkan.” 2 artikla Saattaminen osaksi kansallista lainsäädäntöä 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään [**]. Niiden on viipymättä toimitettava kyseiset säädökset kirjallisina komissiolle. Jäsenvaltioiden on sovellettava näitä säännöksiä […] päivästä […]kuuta […]. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Voimaantulo ja soveltaminen Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 4 artikla Osoitus Tämä direktiivi on osoitettu kaikille jäsenvaltioille. Tehty Brysselissä . Euroopan parlamentin puolesta Neuvoston puolesta Puhemies Puheenjohtaja [1] EYVL L 268, 14.9.1992, s. 54. [2] EUVL L 146, 13.6.2003, s. 1. [3] EUVL L […], […], s. […]. [4] EUVL L 3, 5.1.2005, s. 1. [5] EUVL C […], […], s. […]. [6] EYVL L 268, 14.9.1992, s. 52. [7] EUVL L 146, 13.6.2003, s. 1. [8] EUVL L […], […], s. […]. [9] EUVL L 3, 5.1.2005, s. 1.